વર્ષ ૨૦૧૭માં યોજાનારી ગુજરાત વિધાનસભાની ચૂંટણીઓમાં આમ આદમી પાર્ટી સક્રિય બની ૧૮૨ બેઠકો પર ચૂંટણી લડશે. ગુજરાતમા સંગઠનને વધુ મજબૂત કરવાના ભાગરૃપે અમદાવાદમાં રવિવારે નરોડા સ્થિત મેવાડા ફાર્મમાં કાર્યકર્તા સંમેલન યોજાયું હતું જેમાં દિલ્હીના આપના નેતાઓએ હાજરી આપી હતી. આપના નેતા સંજયસિંહે પત્રકાર પરિષદમાં ભાજપ-કોંગ્રેસ સામે આકરા પ્રહારો કરીને જણાવ્યું કે, ૨૦૧૭માં વિધાનસભાની ચૂંટણીમાં આમઆદમી પાર્ટી ત્રીજો વિકલ્પ બની રહેશે.